**Lisa 1**

Konkurss „Meretuuleparkide hoolduslaeva ehituslepingu sõlmimiseks vajalik tehniline dokumentatsioon“

**Vorm B**

**KINNITUSED PAKKUJA ISIKU JA**

**PAKKUJA KOGEMUSTE KOHTA**

Tellija: TS Shipping OÜ

1. Kinnitame, et meie ega meie seaduslik või volitatud esindaja ei ole kriminaal- või väärteomenetluses karistatud kuritegeliku ühenduse organiseerimise või sinna kuulumise eest või riigihangete nõuete rikkumise või kelmuse või ametialaste või rahapesualaste või maksualaste süütegude toimepanemise eest, samuti ei ole karistus meie elu- või asukohamaa õigusaktide alusel kehtiv ning meie (sh seadusliku esindaja) kohta ei ole karistusandmeid karistusregistris, sh ei ole vastavaid karistusandmeid kustutatud.
2. Kinnitame, et meie ei ole pankrotis või likvideerimisel, meie äritegevus ei ole peatatud või muus sellesarnases seisukorras asukohamaa seaduse kohaselt.
3. Kinnitame, et meie suhtes ei ole algatatud sundlikvideerimist või muud sellesarnast menetlust asukohamaa seaduse kohaselt.
4. Kinnitame, et meie (sh seadusliku esindaja või volitatud esindaja) suhtes ei ole kutse- või ametiliidu aukohtu otsusega või muul sellesarnasel alusel tõendatud rasket süülist eksimust kutse- või ametialaste käitumisreeglite vastu.
5. Kinnitame, et me ei ole oluliselt ega pidevalt rikkunud eelnevalt Tellijaga sõlmitud lepingut nii, et rikkumise tulemusena on lepingust taganetud või leping üles öeldud, hinda alandatud, hüvitatud kahju ega makstud leppetrahvi.
6. Kinnitame, et meiega lepingu sõlmimine ei rikuks rahvusvahelist või Vabariigi Valitsuse sanktsiooni rahvusvahelise sanktsiooni seaduse tähenduses.
7. Kinnitame, et oleme nõuetekohaselt täitnud õigusaktidest tulenevaid enda elu- või asukoha riiklike maksude tasumise kohustust konkursiteate avaldamise kuupäeva seisuga.
8. Kinnitame, meil on olemas pakkumuste esitamise tähtajale eelnevalt kümne (10) aasta jooksul kogemus (referents) vastavalt järgnevale tabelile. Ühtlasi anname Tellijale nõusoleku pöörduda tabelis näidatud kontaktide poole kogemuse (referents) kontrollimiseks.

|  |  |  |  |
| --- | --- | --- | --- |
| Nr | Kirjeldus | Vastavalt põhijoonistele (inglise keeles *Basic Design*) ehitatud laeva(de) nimi ja IMO number (***täita)*** | Laeva(de) tellija ja/või omaniku kontaktandmed (***täita***) |
| ***Järgneb kohustuslik kogemus (referents) konkursile registreerumiseks (p 1 – 6).***  ***Registreerumiseks on kohustuslik esitada iga rea kohta ühe (1) laeva andmed.*** | | | |
| 1 | Vähemalt 70 meetrise SOV/CSOV, majutusvõimalusega 40 või enamale inimesele pardal, põhijooniste (inglise keeles *Basic Design*) koostamise kogemus vastutava peatöövõtjana |  |  |
| 2 | Jääklassiga laeva põhijooniste (inglise keeles *Basic Design*) koostamise kogemus vähemalt Balti mere süsteemile 1C (või samaväärne jääklass) vastutava peatöövõtjana |  |  |
| 3 | Akupankadega (vähemalt 600 kWh) laeva põhijooniste (inglise keeles *Basic Design*) koostamise kogemus vastutava peatöövõtjana |  |  |
| 4 | Asimuutkäituritega laeva põhijooniste (inglise keeles *Basic Design*) koostamise kogemus vastutava peatöövõtjana |  |  |
| 5 | Alternatiivsete kütuste (vesinik/metanool/ammoniaak) riski hindamise ja põhimõttelise heakskiidu (inglise keeles *approval in principle, AiP*) kogemus DNV (või samaväärse) metoodika alusel |  |  |
| 6 | Meretuulepargi CSOV, millel on muude lahenduste hulgas vähemalt õõtsekompensaatoriga käigusild (inglise keeles *motion-compensated walk-to-work gangway*) ja majutusvõimalus 60 või enamale inimesele pardal, põhijooniste (inglise keeles *Basic Design*) koostamise kogemus vastutava peatöövõtjana |  |  |
| ***Järgneb kohustuslik kogemus (referents) pakkumuse esitamiseks (p 7 – 8).***  ***Pakkumuse esitamiseks on kohustuslik esitada iga rea kohta mitte rohkem kui kümne (10) laeva andmed.*** | | | |
| 7 | Vähemalt 70 meetrise SOV/CSOV, majutusvõimalusega 40 või enamale inimesele pardal, põhijooniste (inglise keeles *Basic Design*) koostamise kogemus vastutava peatöövõtjana |  |  |
| 8 | Meretuulepargi CSOV, millel on muude lahenduste hulgas vähemalt õõtsekompensaatoriga käigusild (inglise keeles *motion-compensated walk-to-work gangway*) ja majutusvõimalus 60 või enamale inimesele pardal, põhijooniste (inglise keeles *Basic Design*) koostamise kogemus vastutava peatöövõtjana |  |  |

Allkirja andmisega kinnitame andmete õigsust ning esitame Tellija nõudmisel täiendavaid selgitusi või dokumente. Anname Tellijale nõusoleku esitatud andmete õigsust kontrollida Pakkuja näidatud kontaktidelt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Kinnituste esitaja ärinimi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Kinnituse esitaja esindaja nimi, amet ja allkiri*